
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/22-003/1366
URBROJ: 251-13-11-16-22-3
Zagreb, 4. srpnja 2022.
			
Z A P I S N I K

s 14. sjednice Vijeća Mjesnog odbora „Nikola Tesla“, održane 4. srpnja 2022. u 17:30 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Dario Dedić, Luka Kamenečki, Vanja Spirin, Hrvoje Vraneš,  Ivan Žanić
Nenazočni: Ivana Zovko
Ostali nazočni: Barbara Šarić, viša stručna referentica

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve prisutne. Utvrđuje da je na sjednici nazočno 6 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 13. sjednice koji je prihvaćen JEDNOGLASNO.

Predsjednica predlaže dopunu dnevnog reda točkama: Prijedlog zaključka o sadnji dodatnih stabala u parku ispred zgrade Zorkovačke ulice; Prijedlog zaključka o postavljanju znaka zabrane ulaska životinje na ulaz u park u Zorkovačkoj/Kostelskoj ulici; Prijedlog zaključka o postavljanju znaka zabrane ulaska životinja na ulazu u park u Krapinskoj/Kostelskoj ulici; Prijedlog zaključka o izlasku građevinske inspekcije na lokaciju Okićka ulica 28; Prijedlog zaključka o izlasku građevinske inspekcije na lokaciju Bosiljevska ulica 2 (ugao s Okićkom ulicom); Prijedlog zaključka o izlasku komunalnog redara na lokaciju Mirkovečka ulica 40 (strana Zorkovačke ulice)

Predsjednica predlaže 

DNEVNI RED

1. Godišnji izvještaj o izvršenju Financijskog plana Mjesnog odbora „Nikola Tesla“ za 2021.
2. Prijedlog zaključka o sadnji dodatnih stabala u parku ispred zgrade u Zorkovačkoj ulici
3. Prijedlog zaključka o postavljanju znaka zabrane ulaska životinje na ulaz u park u Zorkovačkoj/Kostelskoj ulici
4. Prijedlog zaključka o postavljanju znaka zabrane ulaska životinja na ulazu u park u Krapinskoj/Kostelskoj ulici
5. Prijedlog zaključka o izlasku građevinske inspekcije na lokaciju Okićka ulica 28
6. Prijedlog zaključka o izlasku građevinske inspekcije na lokaciju Bosiljevska ulica 2 (ugao s Okićkom ulicom)
7. Prijedlog zaključka o izlasku komunalnog redara na lokaciju Mirkovečka ulica 40 (strana Zorkovačke ulice)
8. Prijedlog zaključka o akcijama za Plan komunalnih aktivnosti VGČ Trešnjevka–sjever za 2023.
9. Aktualna problematika na području MO „Nikola Tesla“
10. Pitanja, prijedlozi i obavijesti

koji je prihvaćen JEDNOGLASNO.






Ad.1. Godišnji izvještaj o izvršenju  Financijskog plana Mjesnog odbora „Nikola Tesla“ za 2021.

Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi


GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Nikola Tesla'' za 2021.

Članak 1.
1. Godišnji izvještaj o izvršenju Financijskog plana Mjesnog odbora ''Nikola Tesla'' za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	768.112,00
	768.112,00
	752.431,09
	97,96

	3
	RASHODI POSLOVANJA
	768.112,00
	768.112,00
	752.431,09
	97,96

	32
	Materijalni rashodi
	768.112,00
	768.112,00
	752.431,09
	97,96

	323
	Rashodi za usluge
	660.712,00
	660.712,00
	659.705,45
	99,85

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	660.712,00
	660.712,00
	659.705,45
	99,85

	 
	ODRŽAVANJE JAVNIH POVRŠINA
	252.632,00
	252.632,00
	252.632,00
	100,00

	 
	ODRŽAVANJE NERAZVRSTANIH CESTA
	408.080,00
	408.080,00
	407.073,45
	99,75

	329
	Ostali nespomenuti rashodi poslovanja
	107.400,00
	107.400,00
	92.725,64
	86,34

	3291
	Naknade za rad predstavničkih i izvršnih tijela, povjerenstava i slično
	99.000,00
	99.000,00
	92.725,64
	93,66

	3299
	Ostali nespomenuti rashodi poslovanja
	8.400,00
	8.400,00
	0,00
	0,00



Članak 2.
2. Ovaj će Godišnji izvještaj o izvršenju biti objavljen na oglasnoj ploči Mjesnog odbora ''Nikola Tesla''.


Ad.2. Prijedlog zaključka o sadnji dodatnih stabala u parku ispred zgrade u Zorkovačkoj ulici

[bookmark: _Hlk108187964]Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ predlaže sadnju dodatnih stabala u parku (na zelenoj površini) ispred zgrade u Zorkovačkoj ulici.

OBRAZLOŽENJE
Stabla u gradu općenito doprinose i bioraznolikosti, pročišćuju zrak, reguliraju temperaturu i vlažnost, smanjuju zagađenje bukom (koje se direktno veže uz npr. srčana oboljenja), reduciraju prašinu (koja se direktno veže uz npr. respiratorne probleme) i radijaciju, te ljeti stvaraju hlad te zato Vijeće Mjesnog odbora „Nikola Tesla“ predlaže da se zelena površina između Kostelske i Zorkovačke ulice, na dijelu ispred stambene zgrade tj. neposredno istočno od vrtića, dodatno obogati sadnjom stabala (onih koja cvatu u različito doba godine) i grmlja. Sadašnja sadnja na predmetnoj zelenoj površini nije dostatna.

Ad.3. Prijedlog zaključka o postavljanju znaka zabrane ulaska životinje na ulaz u park u Zorkovačkoj/Kostelskoj ulici

Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ predlaže postavljanje znaka zabrane ulaska životinje na ulaz u park u Zorkovačkoj/Kostelskoj ulici.

OBRAZLOŽENJE
Kako su postojeći znakovi (jedan na južnom ulazu u Park i jedan na istočnoj strani Parka) uklonjeni od strane nepoznatog počinitelja, Vijeće Mjesnog odbora „Nikola Tesla“ predlaže postavljanje novih, budući da vlasnici vode životinje u park objašnjavajući da nema zabrane ulaska životinja u Park.

Ad.4. Prijedlog zaključka o postavljanju znaka zabrane ulaska životinja na ulazu u park u Krapinskoj/Kostelskoj ulici

Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ predlaže postavljanje znaka zabrane ulaska životinje na ulaz u park u Krapinskoj/Kostelskoj ulici.

OBRAZLOŽENJE
Kako ne postoji znak zabrane ulaska životinja u park, Vijeće Mjesnog odbora „Nikola Tesla“ predlaže postavljanje znaka zabrane za životinje, budući da vlasnici vode životinje u park objašnjavajući da nema zabrane ulaska životinja u Park.

Ad.5. Prijedlog zaključka o izlasku građevinske inspekcije na lokaciju Okićka ulica 28

Potpredsjednik usmeno informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ predlaže izlazak građevinske inspekcije na lokaciju Okićka ulica 28.

OBRAZLOŽENJE
Građevinska tvrtka je onemogućila nesmetani prolazak građana pločnikom budući da je isti ograđen i da je postavljen mobilni WC na pločniku. Molimo da građevinska inspekcija izvidi da li su gabariti građenja unutar izdane dozvole i da li postoji dozvola oduzimanja pločnika na lokaciji.

Ad.6. Prijedlog zaključka o izlasku građevinske inspekcije na lokaciju Bosiljevska ulica 2 (ugao s Okićkom ulicom)

Potpredsjednik usmeno informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ predlaže izlazak građevinske inspekcije na lokaciju Bosiljevska ulica 2 (ugao s Okićkom ulicom).
OBRAZLOŽENJE
Građevinska tvrtka je onemogućila nesmetani prolazak građana pločnikom budući da je isti ograđen. Molimo da građevinska inspekcija izvidi da li su gabariti građenja unutar izdane dozvole i da li postoji dozvola oduzimanja pločnika na lokaciji

Ad.7. Prijedlog zaključka o izlasku komunalnog redara na lokaciju Mirkovečka ulica 40 (strana Zorkovačke ulice)

Član Vijeća Hrvoje Vraneš usmeno informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ predlaže izlazak komunalnog redara na lokaciju Mirkovečka ulica 40 (strana Zorkovačke ulice).
OBRAZLOŽENJE
Na zapadnoj strani Mirkovečke ulice 40 (izlaz na Zorkovačkoj ulici) gdje su postavljeni  stupići na javnu površinu. Molimo komunalnog redara da utvrdi ispravnost i dozvolu postavljanja stupića budući da sumnjamo da ih je postavila privatna osoba bez znanja Grada na javnoj površini.


Ad.8. Prijedlog zaključka o akcijama za Plan komunalnih aktivnosti VGČ Trešnjevka–Sjever za 2023. godinu

Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ predlaže akcije za Plan komunalnih aktivnosti Gradske četvrti Trešnjevka-sjever za 2023. godinu:

JAVNOPROMETNE POVRŠINE I OBJEKTI

· ucrtavanje horizontalnih oznaka na kolniku u svrhu zajedničkog prometovanja biciklista i motornim vozilima (tzv. sharrows) u Kostelskoj ulici, Zvečajskoj ulici i Okićkoj ulici
· postavljanje uzdignutog pješačkog prijelaza na zapadnoj strani izlaska iz dječjeg igrališta Prve hrvatske štedionice
· uređivanje odlagališta reciklažnog otpada na križanju Jankomirske i Kostelske ulice
· uspostava „Zone 30“ na području Mjesnog odbora, te postavljanje obavijesti „Zona 30“ na ulazima u naselje iz Selske ceste, Krapinske ulice i Ozaljske ulice
· uvođenje zone smirenog prometa na području Mjesnog odbora uz izuzetak Okićke ulice, Zvečajske ulice i Kostelske ulice
· komisijski očevid radi uspostavljanja najboljih mjera smirivanja motornog prometa na području Okićke ulice, Zvečajske ulice i Kostelske ulice
· postavljanje nogostupa na Jankomirskoj ulici na potezu od Kostelske do Zvečajske ulice
· postavljanje uspornika na Ribničkoj ulici
· uređivanje kosih parkirnih mjesta na sjevernoj strani Ribničke ulice od broja 35-61
· proširenje voznog traka Zorkovačke ulice
· uređivanje pješačke staze na Brloškoj ulici na način da bude primjerena i za bicikliste i za pješake
[bookmark: _GoBack]IGRALIŠTA I ZELENE POVRŠINE

· uređivanje dječjeg igrališta Selska cesta između broja 95-119 (želja za participativnim dizajnom - uređivanje podloge igrališta (umjetna podloga ili najbolje rješenje prema mišljenju struke), uređivanje po dva nogometna igrališta u sklopu velikog nogometnog igrališta (ukupno 2 velika nogometna gola, 4 rukometna gola), uspostava kružnog košarkaškog igrališta (3 odvojena koša), uspostava 3 stola za stolni tenis, postavljanje 3 seta klupa sa stolom u hladu, postavljanje rasvjete za sva igrališta, postavljanje minimalno 6 klupa sa naslonima između igrališta, postavljanje minimalno 6 koševa za smeće, uređivanje odbojkaškog terena, izvan terena sadnja stabala na slobodnim površinama)
· uređivanje Parka ispred Zorkovačke zgrade (sadnja stabala, postavljanje dodatnih klupica i stolova, postavljanje dodatnih košara za otpad i košare za pseći izmet)
· uređivanje Parka na Selskoj cesti između broja 119 i 123 (postavljanje dodatnih dječjih sprava i postavljanje košara za pseći izmet)
· uređivanje Parka na Selskoj cesti ispred broja 123 (postavljanje dodatnih dječjih sprava, postavljanje dodatnih košara za otpad i košare za pseći izmet)
· preimenovanje parka ispred zgrade u Zorkovačkoj ulici u „Park Nikole Tesle“
· sadnja drvoreda na livadi ispred Zorkovačke ulice
· sadnja drvoreda na igralištu između OŠ Augusta Šenoe i Športske gimnazije
· sadnja drvoreda u Brloškoj ulici
· sadnja drvoreda na Jankomirskoj ulici na potezu od Kostelske do Zvečajske ulice
· sadnja drvoreda u Parku južne strane zgrade na Selskoj cesti 121A-F
· sadnja drvoreda u postojećem zelenom pojasu duž Kostelske ulice (u čitavoj dužini ulice, uključujući na mjestima sadašnjih parkirališnih mjesta i to na način da se broj parkirališnih mjesta ne smanjuje, što ovisi o projektu uređenja. Naime, stabla je moguće zasaditi na način da rastu između parkirališnih mjesta, dok na relaciji od Jakovljanske ulice do Zorkovačke ulice može biti posađen u punoj mjeri)
· sadnja drvoreda u Lepoglavskoj ulici
              uređivanje pješačkih staza

Ad. 9.  Aktualna problematika na području MO „Nikola Tesla“

Predsjednica informira nazočne o primljenim mailovima i ostvarenom u zadnjih mjesec dana:
· 5. koordinacija predsjednika Vijeća Gradske četvrti i predsjednika vijeća mjesnih odbora; potpredsjednik izvještava o saznanjima na koordinaciji
· Predsjednica se, 14.6.2022., našla s predstavnicima ZGH i Podružnica u Brloškoj ulici u vezi uređenja trim-parka, dogovarana je sadnja dodatnih stabala u parku ispred zgrade u Zorkovačkoj ulici, uređivanje parka Prve hrvatske štedionice (problematika ulaznih vrata, zamjene i dodavanja dječjih sprava i sadnje dodatnih), te dogovor i očevid oko izgradnje parka na adresi Susedgradska ulica 3-5
· Projekt Trim-park, Brloška ulica dostavljen ZGH-u
· Koordinacija u vezi PKA plana za 2023. godinu
· Inicijativa za drvored i dodatnu sadnju od strane Platforme 1postozagrad
· Sadnja drvoreda u Kostelskoj ulici i obogaćivanje zelene površine dodatnom sadnjom istočno od vrtića; inicijativa građana
· VMO Nikola Tesla - sadnja stabla, problematika i poteškoće u vezi sadnje dodatnih stabala
· Obavijest - molba za provjeru podataka, traži se (u vezi sadnje drvoreda, odgovor Gradskom Uredu)
· Park u naselju 1. hrvatska štedionica inicijativa građana (više upita)
· Prijavljen kvar na fontani u parku Prve hrvatske štedionice
· Prijavljena grana, komunalnom redaru, koja ometa prolaz na pločniku u Kostelskoj ulici
· Prijavljena problematika ulaznih vrata u park Prve hrvatske štedionice (nadležnim službama)

Ad. 10. Pitanja, prijedlozi i obavijesti

Raspravljalo se o problematici odvoza otpada (nedolazak Čistoće, ali većinom i nekultura građana) i problematici učestalosti ZET tramvaja (najčešće idu 3 za redom pa onda i po 20 minuta nema tramvaja).

Sjednica je završila u 18:25 sati. 
                                   
                                                                                                                                               Predsjednica
                                           					                    Vijeća Mjesnog odbora
								                            „Nikola Tesla“								                                       Margareta Čotić, v. r.                                                                                                                                                                                                                                                   

